**ENTER ZAGREB d.o.o., Avenija V. Holjevca 29, Zagreb, OIB: 60299905912, objavljuje Pravila sudjelovanja u nagradnom natječaju "dum dum ljeto".**

**Članak 1.**

Priređivač nagradnog natječaja je ENTER ZAGREB d.o.o., Avenija V. Holjevca 29, Zagreb, OIB: 60299905912 (dalje u tekstu: Priređivač), a isti će se odvijati u programu radija Enter Zagreb za potrebe promocije radija i sponzora Sky Cola (dalje u tekstu: Sponzor).

**Članak 2.**

Ovim Pravilima (dalje u tekstu: Pravila), Priređivač definira pravila sudjelovanja i osvajanja nagrada u Nagradnom natječaju “dum dum ljeto“ (dalje u tekstu: Natječaj).

**Članak 3.**

Svrha Natječaja je ostvarivanje promidžbenih učinaka za Sponzora i Enter Zagreb.

**Članak 4.**

Natječaj se realizira od ponedjeljka 26. lipnja do petka 04. kolovoza 2023. godine.

**Članak 5.**

Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima.

**Članak 6.**

Pravo sudjelovanja u Natječaju imaju svi punoljetni državljani Republike Hrvatske, a nemaju djelatnici društva Enter Zagreb d.o.o., radija Enter Zagreb i vezanih kompanija, stalni suradnici i članovi njihovih užih obitelji. Jedna osoba može osvojiti samo jednu nagradu.

**Članak 7.**

Natječaj se provodi na način da svaki radni dan od ponedjeljka 26. lipnja do petka 04. kolovoza 2023. godine u eteru, putem Enterovog WhatsApp broja ili na Enterovim društvenim mrežama kroz različite mehanike nagrađujemo slušatelje, a nagrade koje dijelimo su ulaznice za sljedeće evente/festivale: Ultra Europe, Lunar Festival, Wild & Free, Day & Night, Barrakud, Flamingo Republic, Summer Peak, Sonus Festival, Exit Festival, Golden Horn Festival, Culture Club Revelin, Robin Schulz, Fedde Le Grand, Defected Croatia, Hip Hop Zona, Seasplash, Sunscape Festival, Summertide Festival, BSH, Circus Maximus.

U periodu od ponedjeljka 03. srpnja do petka 04. kolovoza 2023. godine svaki dan od ponedjeljka do petka jednom dnevno uz ulaznice najs(p)retnijem, najkreativnijem lii najbržem slušatelju dijelimo i 70 EUR na potrošačkoj kartici (ukupno 1.750 EUR).

**Članak 8.**

Ukupni nagradni fond sastoji se od ulaznica koje su osigurali organizatori, za sljedeće evente/festivale:

* Ultra Europe (07. - 09.07. 2023.) - 10 GA ulaznica
* Lunar Festival (03. - 06.07. 2023.) - 26 GA ulaznice i 10 VIP ulaznica
* Wild & Free ( 08 - 14.07. 2023.) - 26 GA ulaznice i 10 VIP ulaznica
* Day & Night (24. - 27.07. 2023.) - 6 GA ulaznica
* Barrakud (06. - 10.08. 2023.) - 6 GA ulaznica
* Flamingo Republic (14. - 17.08. 2023.) - 6 GA ulaznica
* Summer Peak (26.8. - 02.09. 2023.) - 26 GA ulaznice i 10 VIP ulaznica
* Sonus Festival (20. - 24.08. 2023.) - 4 GA ulaznice
* Exit Festival (06. - 09.07. 2023.) - 6 GA ulaznica
* Golden Horn Festival (02. - 06.08. 2023.) - 10 GA ulaznica
* Culture Club Revelin - 30 GA ulaznica
* Robin Schulz (02.08.2023) - 10 GA ulaznica
* Fedde Le Grand (10.08.2023) - 10 GA ulaznica i 10 VIP ulaznica
* Defected Croatia (03. – 08.08.2023.) – 5 GA ulaznica
* Hip Hop Zona (18. - 19.08.2023.) – 6 GA ulaznica
* Seasplash (19. - 23.07.2023.) – 6 GA ulaznica
* Sunscape Festival (06. - 09.08.2023.) – 10 GA ulaznica
* Summertide Festival (13. - 16.08.2023.) – 10 GA ulaznica
* BSH (12.08.2023.) – 2 GA ulaznice; (31.07. - 02.08.2023.) – 2 GA ulaznice
* Circus Maximus (23. - 26.07.2023.) – 10 GA ulaznica + DODATNI PAKET ZA 4 OSOBE za taj festival: 5 noći u Noa glamping resortu (Double Deluxe Villa s bazenom), 4 festivalske ulaznice, 4 poklon paketa, ukupne vrijednosti 2.100 EUR

Tijekom Igre, Priređivač će organizirati uručenje nagrade dobitnicima, na način da se maksimalno zadovolje osnovni ciljevi provođenja Natječaja.

Nagradu dobitnik preuzima uz predočenje zakonski valjanog identifikacijskog dokumenta. Trenutkom preuzimanja nagrade, odnosno potpisom o preuzimanju nagrade, prestaju sve daljnje obveze Priređivača prema dobitniku. Priređivač je dužan osigurati preuzimanje nagrade u roku od 30 (slovima: trideset) dana po završetku Natječaja.

**Članak 9.**

U slučaju opravdane sumnje u nepoštivanje ovih Pravila i općenito regularnosti Natječaja, Priređivač zadržava puno pravo bez daljnjih objašnjenja iz Natječaja isključiti slušatelja za kojeg se to smatra. Također, naknadnim utvrđivanjem bilo kakvog oblika nepravilnosti i/ili neregularnosti prijave i sudjelovanja u Natječaju od strane Dobitnika, Priređivač ima puno pravo Dobitniku oduzeti nagradu i dodijeliti je nekom drugom slušatelju.

**Članak 10.**

Priređivač nagradnog natječaja u suradnji s organizatorima osigurava ulaznice, no dobitnici su dužni sami se informirati postoje li dodatni uvjeti za ulazak na event/festival, uslijed trenutne epidemiološke situacije.

Č**lanak 11.**

U slučaju nastupa okolnosti za koje Priređivač nije odgovoran, odnosno koje nije mogao predvidjeti, otkloniti ili izbjeći (viša sila), Priređivač može privremeno ili trajno prekinuti Natječaj, te o tome na odgovarajući način obavijestiti javnost.

**Članak 12.**

Svojim sudjelovanjem u Natječaju, sudionici potvrđuju da su upoznati s Pravilnikom o nagradnom natječaju i da pristaju na pravila iz Pravilnika te  daju svoju privolu da se  njihovi prikupljeni  osnovni osobni podaci mogu obrađivati od strana Voditelja obrade ( Enter Zagreb d.o.o., Zagreb, Av. V. Holjevca 29, 01 66 90 601 ) sukladno ovom Pravilniku i sa sljedećom svrhom:

* Obrada osobnih podataka sa svrhom prijave na Natječaj
* Obrada osobnih podataka sa svrhom identifikacije dobitnika nagradnog natječaja pri dodjeli nagrade
* Objava i korištenje identifikacijskih osobnih podataka ( ime i mjesto stanovanja) dobitnika natječaja u programu Entera Zagreb sa svrhom promocije i realizacije Natječaja
* Objava dobitnika na društvenim mrežama i web stranici Enter Zagreb sa svrhom promocije i realizacije Natječaja
* Prosljeđivanje dijela prikupljenih identifikacijskih osobnih podataka ( ime i prezime, e-mail ) trećoj strani ( organizatorima festivala i koncerata) sa svrhom realizacije nagrade

Pravna osnova obrade je privola ispitanika, a kategorije osobnih podataka koje se prikupljaju su:  identifikacijski podaci (ime, prezime, broj mobitela, e-mail adresa).

Prikupljeni osobni podaci sudionika i dobitnika Natječaja će se obrađivati isključivo za gore navedene svrhe. Obrada osobnih podataka dobitnika provodi se za vrijeme trajanja Natječaja odnosno do prestanka Natječaja po bilo kojoj osnovi, kao i naknadno šest mjeseci  nakon realizacije Natječaja ukoliko je tako propisano Pravilnikom i nakon toga će biti obrisani.

Osobni podaci prikupljaju se i obrađuju i od strane pružatelja usluge WhatsApp aplikacije čija pravila privatnosti možete pronaći na sljedećoj WEB adresi: <https://www.whatsapp.com/legal/> te društvenih mreža <https://www.facebook.com/about/privacy/previous>, <https://help.instagram.com/519522125107875/?helpref=hc_fnav>,

<https://www.tiktok.com/legal/privacy-policy-eea?lang=en>.

Želimo potvrditi da su nam sve informacije vezane uz osobne podatke sudionika izuzetno važne i da zaštitu  osobnih podataka smatramo vrlo ozbiljnom i tome pristupamo s velikom profesionalnom odgovornošću u skladu s Općom Uredbom o zaštiti osobnih podatka (EU2016/679 ) te pripadajućim zakonskim i podzakonskim aktima.  Izjava o privatnosti Voditelja obrade dostupna je na  <https://enterzagreb.hr/gdpr/>.

Davanje osobnih podataka i davanje suglasnosti ( privola ) na obradu je dobrovoljno, a davanje istih predstavlja uvjet nužan za realizaciju nagrade  u ovom Natječaju.

Prikupljeni osobni podaci Sudionika/Dobitnika neće se prenositi u treće zemlje (izvan EU), osim ako postoji zakonska obveza ili je dan izričiti pristanak ispitanika.

Ovim Pravilnikom i izjavom o Privatnosti ( <https://enterzagreb.hr/gdpr/>)    upoznajemo Ispitanike ( Sudionike ) o sljedećem:

* imaju pravo zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na Sudionika
* imaju  prava na ulaganje prigovora na obradu takvih podataka  te prava na prenosivost podataka
* imaju mogućnosti opozvati predmetnu danu suglasnost ( privolu )  putem pisanog opoziva dostavljenog na adresu voditelja obrade ili putem elektroničke pošte na :  [sluzbenik@enterzagreb.hr](mailto:sluzbenik@enterzagreb.hr) a da to ne utječe na zakonitost obrade koja se temeljila na privoli prije nego što je ona povučena
* imaju pravo  na podnošenje prigovora nadzornom tijelu ( AZOP ).

Prijavom na natječaj Izjavljujete da ste stariji od 18 godina i da ste u mogućnosti dati suglasnost za obradu osobnih podataka.

**Članak 13.**

Sudjelovanjem u Natječaju svaki sudionik prihvaća gore navedena prava i obveze iz ovog Pravilnika. U slučaju mogućeg spora utvrđuje se nadležnost Općinskog suda u Zagrebu.

**Članak 14.**

Ovaj Pravilnik stupa na snagu danom objave na web stranici [www.enterzagreb.hr](http://www.enterzagreb.hr/) a njegova valjanost traje do ispunjenja svih odredbi predviđenih pojedinim člancima Pravilnika.

U Zagrebu, 20.06.2023.

ENTER ZAGREB d.o.o.

Dario Antunović, direktor